b'\n_START_ARTICLE_\nMazalna mast\n_START_PARAGRAPH_\nMazalna mast se v tehniki uporablja pri vseh gibljivih strojnih elementih kot so, zglobi, zob\xc4\x8deniki, drsne ploskve, v\xc4\x8dasih pa tudi na izpostavljenih mestih kot povr\xc5\xa1inska za\xc5\xa1\xc4\x8dita. Masti za te namene morajo imeti homogeno strukturo, mehansko konsistenco, mehansko dobro stabilnost. Pri visoki termi\xc4\x8dni in oksidacijski stabilnosti se pove\xc4\x8da tudi odpornost proti staranju. Uporabljamo ve\xc4\x8d vrst mazalnih masti v odvisnosti od namena uporabe, te vrste masti so_NEWLINE_Mast z natrijevo osnovo sestavljena je na osnovi natrijevega mila in vi\xc5\xa1jih ma\xc5\xa1\xc4\x8dobnih kislin, ni odporna proti vodi. Uporabljajo jo za mazanje drsnih le\xc5\xbeajev in kotalnih le\xc5\xbeajev._NEWLINE_Mast z litijevo osnovo sestavljena je na osnovi litijevega mila in vi\xc5\xa1jih ma\xc5\xa1\xc4\x8dobnih kislin, odporna je proti vodi, z raznimi dodatki pa tudi proti oksidaciji in koroziji. Uporablja se za mazanje kotalnih in drsnih le\xc5\xbeajev, ki obratujejo pri razmeroma visokih temperaturah in v prisotnosti vode._NEWLINE_Mast s kalcijevo osnovo sestavljena je na osnovi kalcijevega mila, \xc5\xbeivalskih in rastlinskih ma\xc5\xa1\xc4\x8dobnih kislin z aditivi ter stabilizirana z malimi koli\xc4\x8dinami vode. Uporablja se za mazanje drsnih le\xc5\xbeajev, krogli\xc4\x8dnih le\xc5\xbeajev, verig, zobnikov in je odporna proti vodi._NEWLINE_Mast z aluminijevo osnovo sestavljena je na osnovi aluminijevega stearata, dispergiranega v mineralnem olju, odporna je proti vodi, dodajajo ji dodatke za oprijemljivost. Uporablja se za mazanje \xc5\xa1asij in spodnjih delov motornih vozil._NEWLINE_Mast z molibdendisulfidom sestavljena je iz razli\xc4\x8dnih osnov z dodatkom MoS2-(molibdendisulfid)om. Uporablja se za mazanje mest, kjer nastopajo ekstremne obremenitve._NEWLINE_Mast z grafitom sestavljena je iz razli\xc4\x8dnih osnov z dodatkom grafita. Uporablja se za mazanje drsnih le\xc5\xbeajev, manj\xc5\xa1ih hitrosti in ve\xc4\x8djih tlakov._NEWLINE_Mast za velike tlake je specialna mast na osnovi litijevih mil z dodatki za ekstremne tlake.'